En wanneer jy weer jou oë uitvee, skuld jy ’n allemintige bedrag. Ingevolge die Nasionale Kredietwet kan sekere skuld verjaar, waarna jy dit nie hoef te betaal nie. Dit beteken egter nie jy kan voor die voet skuld maak en jou verantwoordelikheid probeer ontduik nie.
Dié drie jaar begin sodra die skuld ontstaan, byvoorbeeld die dag waarop die eerste rekening gestuur is. ’n Skuldinvorderaar mag kragtens wet nie verjaarde skuld uit jou probeer kry nie.
Hulle kan jou ook nie dreig met ’n slegte kredietrekord nie omdat verjaarde skuld nie op jou rekord behoort te wys nie.
Jy mag nie in die drie jaar skriftelik of mondelings erken het dat jy die skuldbedrag verskuldig is nie.
Gesels met ’n prokureur of organisasie wat in skuldbestuur spesialiseer as jy onseker is of jou skuld wel verjaar het.
Onlangs laat weet ’n skuldinvorderaar haar sy moet die kontrakfooie, wat intussen rente getrek het, betaal. Maar na regte het die skuld verjaar en hoef sy dit nie te betaal nie. Jenny kan eenvoudig sê die skuld het verjaar en vra dat die invorderaar haar nie weer kontak nie.
As sy nou gedagvaar word, kan sy ’n spesiale verweer van verjaring indien. As Jenny egter nou instem om dit te betaal, sal sy moet opdok daarvoor.
Dus kon die skuld in 2017 verjaar het, mits hy natuurlik nooit weer ’n betaling gemaak het, erken het hy is die bedrag verskuldig of geen dagvaarding daarvoor ontvang het nie.
In sommige gevalle kan verjaring vertraag word, soos as die skuld deel is van ’n eis teen die boedel van ’n oorlede skuldenaar, teen die skuldenaar se insolvente boedel of teen ’n maatskappy onder likwidasie.
Dit kan ook gebeur as die skuldeiser of skuldenaar oorlede is en die eksekuteur van die boedel nie aangewys is nie of as die skuldenaar minderjarig is.
As die kredietverskaffer kan bewys hulle het jou probeer opspoor of kontak sedert jy die skuld gemaak het, sal die verweer van verjaring misluk. Jy kan nie gedurig van adres verander in ’n poging om jou skuld te ontduik nie.
Hoe langer jy neem om dit te delg, hoe meer bou die rente op en hoe meer word jou skuld. As jy as ’n slegte betaler gebrandmerk word, sal jy vorentoe sukkel om finansiering of selfs ’n selfoonkontrak te kry.